Վսևոլոդ Կնյազև

**Վսևոլոդ Գավրիլովի Կնյազև** (Հունվարի 25, 1891 - Ապրիլի 5, 1913)**,** ռուս բանաստեղծ։ Կնյազևը Միխայիլ Կուզմինի մեծ երկրպագու և սիրահար էր: Իր ինքնասպանության մասին պատմում է  Աննա Ախմատովան «Պոեմ առանց հերոսի» ֆիլմում։

## Կենսագրություն
Կնյազևը ծնվել է 1891 թվականին գրականության ուսուցիչ և սլավոնաֆիլիզմի մասնագետ Գավրիիլ Միխայլովիչ Կնյազևի (1858-1919) ընտանիքում։ Ավարտել է Տվերի հեծելազորային դպրոցը և եղել կամավոր Ռիգայում տեղակայված Իրկուտսկի 16-րդ հուսարական գնդում։

Իր քրոջ հարսանիքին երիտասարդ հուսարը հանդիպել է փեսայի քրոջը՝ Պալլադային և սիրահարվել է նրան։ Նրանց հարաբերությունները «հիստերիկ էին, մշտական նյարդային լարվածության մեջ»:

1910 թվականի մայիսին Կնյազևը հարաբերություններ ունեցավ Միխայիլ Կուզմինի հետ, սակայն իրենց կապն ավարտվեց 1912 թվականի սեպտեմբերին  բազմաթիվ վեճերի պատճառով։ Կուզմինը նպաստեց Կնյազևի գրական զարգացման վրա, օգնեց նրան բանաստեղծությունների հրատարակման հարցում և ծանոթացրեց նրան «Արծաթե դարի» գրական խմբին: Կնյազևն «Թափառող շուն» արտ սրճարանի բացման համար գրել է «շների օրհներգը», որը շուտով վերածվել է երգի՝ Սպիես ֆոն Էշենբրուկի երաժշտությամբ: Կուզմինի հետ շփումն ավարտվեց 1912թ. սեպտեմբերին։ Իր օրագրում Կուզմինը որպես բաժանման պատճառ նշել է Կնյազևի հակումը բազմաթիվ և պատահական հարաբերություններին:

1912 թվականի ամռանը Կնյազևը հարաբերությունների մեջ մտավ Օլգա Սուդեյկինայի հետ, որին էլ նվիրված է նրա բանաստեղծությունների մեծ մասը: Նրանց հարաբերություներն շատ արագ ավարտվեցին։ Այդ ժամանակ գրված այլ վեպերում նշվում է նաև Սոֆյա Դիմշիցի (Ալեքսեյ Տոլստոյի կնոջ) հետ կապը։

1913 թվականի մարտի 29-ին Ռիգայում Կնյազևը կրակեց ինքն իր վրա, սակայն մահացավ միայն մի քանի օր անց՝ ապրիլի 5-ին։ Ինքնասպանության պատճառներն անհայտ են։ Երեք օր անց նա թաղվեց Պետերբուրգում,Սմոլենսկի գերեզմանատանը։

## Կերպարը գրականության մեջ
Կնյազևի, Սուդեյկինայի և Կուզմինի սիրային եռանկյունու հիման վրա Ախմատովան գրեց «Պոեմ առանց հերոսի» աշխատությունը: Կուզմինը Կնյազևին է նվիրել «Աշնանային մայիս» բանաստեղծությունները։

## Ստեղծագործություններ
Կնյազևի առաջին բանաստեղծությունը («Կարծում եմ…») Կուզմինի հովանավորությամբ տպագրվել է 1910 թվականին «*Նոր ամսագիր բոլորի համար*» ամսագրում։ Կենդանության օրոք հրատարակված երկրորդ բանաստեղծությունը տպագրվել «Նոր կյանք» ամսագրում 1911 թվականին։ 1914 թվականին ԿնյազևԻ հայրը հրատարակեց մնացած գործերը «Բանաստեղծություններ. Հետմահու հրատարակություն» վերնագրով։

Կնյազևի հայտնի ստեղծագործություներից են.

* «1913, հունվարի 1»
* «Նկուղում»
* «Հանգիստ օրերի լուռ շողերում...»
* «Վերադարձա եկեղեցուց... Սեղանի վրա երեք նամակ տեսա...»
* «Դուք - սիրելիս, հաճելի Կոլոմբինա...»
* «Փակված այգի»
* «Երբ որ մնա մթության մեջ...»
* «Մայրեր»
* «Մենք քիչ ենք, լավին սիրահարվածներս...»
* «Իզուր չէ, որ այսօր հայելին կոտրվեց...»
* «Նվիրված»
* «Թեկուզ և կոտրված են բոլոր հույսերն ու ցանկությունները...»
* «Քրոջը»
* «Քանի անգամ եմ անցել կողքով...»
* «Եղել եմ այն երկրում, որտեղ վարդերը միշտ...»
* «Ես չեմ ուզում, որ երբ մահանամ...»

## Արտաքին հղումներ
* Վսևոլոդ Կնյազև   ում
* Վսևոլոդ Կնյազև   ում

## Ծանոթագրություններ

 
Կատեգորիա:1891 ծնունդներ
Կատեգորիա:1913 մահեր
Կատեգորիա:Ապրիլի 18 մահեր
Կատեգորիա:Ապրիլի 5 մահեր
Կատեգորիա:Արծաթե դար
Կատեգորիա:Հունվարի 25 ծնունդներ
Կատեգորիա:Ռիգա քաղաքում մահացածներ
Կատեգորիա:Ռուս բանաստեղծներ
Կատեգորիա:Ռուսական գրականություն